Source: http://politeia.org.ro/stiri-revista-presei/revista-presei-16-aprilie-ponta-in-buncar-dragnea-redefineste-statul-national/27011/
Timestamp: 2018-04-20 21:52:20+00:00

Document:
Revista presei – 16 aprilie / Ponta în buncăr, Dragnea redefineşte statul naţional! | PoliteiaWorld
Home » Stiri / Revista Presei	» Revista presei – 16 aprilie / Ponta în buncăr, Dragnea redefineşte statul naţional!
Revista presei – 16 aprilie / Ponta în buncăr, Dragnea redefineşte statul naţional!
16/04/2014 Autor theophyle Categorii: Stiri / Revista Presei
Bună dimineata intr-o zi de miercuri. Vremea va fi rece pentru această perioadă, cu deosebire în regiunile extracarpatice, astfel încât maximele termice ale zilei se vor situa între 6…7 grade, local, în Oltenia, Muntenia, Moldova şi estul Transilvaniei şi 17 grade în Dobrogea.
Cerul va fi mai mult noros şi va ploua pe arii extinse în sudul, estul şi centrul ţării, iar cantităţile de apă vor depăşi local 15…20 l/mp, cu precădere în Oltenia şi în zona de munte. În vest şi nord-vest ploile se vor semnala local şi vor fi, în general, slabe cantitativ. În zona de munte vor predomina ninsorile. Vântul va avea intensificări temporare în regiunile sudice şi vestice, precum şi la munte. Temperaturile minime se vor încadra între 0 şi 9 grade.
În Bucureşti, vremea va deveni rece pentru această perioadă. Cerul va fi noros şi temporar va ploua. Vântul va sufla moderat, cu intensificări după-amiaza şi noaptea. Temperatura maximă va fi de 9…10 grade, iar cea minimă se va situa în jurul valorii de 6 grade..
Curs valutar BNR valabil azi: 1 EURO = 4. 4646 RON; 1 USD = 3. 2342 RON; 1 EURO = 1. 38o4 USD; Francul elvetian 3. 6714 RON. Gramul de aur 136.4250 RON.
Victor Ponta s-a luat singur în Armată. Premierul Victor Ponta pleacă de la Palatul Victoria pentru a se muta într-un birou mult mai securizat, la Ministerul Apărării. Motivul este mai degrabă unul amuzant: Ponta nu vrea să fie victima unei înscenări ţesute de Băsescu. Victor Ponta este cel dintâi premier din istoria postdecembristă a României care îşi mută biroul de la Palatul Victoria, deşi, în decursul celor 24 de ani, prin Piaţa Victoriei au trecut minerii şi milioane de grevişti. Când a fost instalat prim-ministru, Ponta a refuzat biroul de la primul etaj al Palatului Victoria, care fusese ocupat de Călin Popescu Tăriceanu, Emil Boc şi Mihai Răzvan Ungureanu, şi a preferat să se mute la etajul doi, în biroul fostului premier Adrian Năstase. Acum, premierul se va refugia la Ministerul Apărării Naţionale, condus de colegul său de partid, Mircea Duşa. Motivul pare mai degrabă unul hazliu: Ponta nu vrea să „pice pe interceptări“, în urma unei capcane întinse de preşedintele Traian Băsescu. „De astăzi de dimineaţă începând mi-am mutat biroul. L-am rugat pe domnul Duşa, am un birou la Ministerul Apărării Naţionale, aia e unitate militară. Oricine intră, dacă veniţi la mine, fiind unitate militară, se înregistrează. Acolo (n.r.- la Palatul Victoria-n.r.) era mai civil, aşa“, a spus Ponta, într-o emisiune la RTV. […]Evident, din tabloul celor care l-au ironizat pe Ponta nu putea lipsi Traian Băsescu, chiar omul de teama căruia a părăsit Victor Ponta palatul Victoria. „Victor-Viorel are o problemă de nervi. A cedat nervos, i se pare că numai armata îl mai poate apăra de furia baronilor. De a mea sigur nu are de ce, eu nu sunt furios pe el, deja de la un timp îl compătimesc. La Palatul Victoria baronii nu pot fi opriţi. Credeţi că Ponta, în faţa unui baron, e ca în faţa microfoanelor? Îl iau ăia şi îl plesnesc de îi sar fulgii! Într-o unitate militară, baronii nu au acces. Viorel îi minte şi le spune: după ce pleacă Băsescu, rezolvăm problema. Numai că Băsescu pleacă, dar dosarele rămân“, a spus şeful statului. Integral aduce Adevarul
Băsescu: Doamna Firea este o șantajistă bine crescută la școala turnătorului Felix. Președintele Traian Băsescu a declarat, marți, că senatoarea Gabriela Firea este o „șantajistă bine învățată la școala turnătorului Felix”.„Am să-i transmit și un mic mesaj senatoarei șantajiste Gabriela Firea, aducându-i aminte că a fost condamnată la plata a 1.000 de lei pentru șantaj împotriva unui membru CNA. I-aș aduce aminte și de șantajul public pe care l-a făcut la adresa președintelui CJ Ilfov ca să aprobe proiecte de care avea nevoie soțul ei. E crescută bine la școala turnătorului Felix. Am înțeles că Ponta vrea s-o ia purtător de cuvânt, eu îi dau un sfat: să n-o ia. Poartă ghinion femeia asta, oricărui bărbat pe care spune că-l sprijină. Să-și aducă aminte ce rezultat a avut Mugur Isărescu, când ea a fost purtătorul său de cuvânt în timpul unei campanii prezidențiale. Doamna senator s-a simțit lezată că aș fi spus să privească mai atent în ograda soțului ei, era o recomandare amicală. Am spus că există riscul ca într-o zi să nu îl găsească acasă, făcând referire la faptul că domnul Pandele este căpitan de cursă lungă, ca și mine, iar concediile le luam cumulate, câte 3 luni și ceva, însă unii plecau mai devreme din concediu să își caute vapor să plece în cursă”, a spus Băsescu. „Nu e un atac la o femeie, e un atac la o șantajistă care pretinde să fie respectată ca senator al României, după ce a făcut bine școala turnătorului Felix”, a adăugat șeful statului. Președintele a spus că senatoarea a lansat minciuna legată de faptul că firma care a vândut terenul în Nana este inactivă şi nu putea emite chitanţă. Integral aduce B1TV
Câţi pensionari mai are România? La sfârşitul lunii februarie, numărul total al pensionarilor de asigurări sociale de stat şi agricultori era de 5.211.300 persoane, în scădere cu 12.700 persoane faţă de ianuarie, arată datele Ministerului Muncii. Potrivit ministerului, 3.797.100 erau pensionari la limită de vârstă, 17.500 erau pensionaţi anticipat, 98.900 pensionaţi anticipat parţial, 40.300 aveau pensie de invaliditate grad I, 330.800 pensie de invaliditate grad II, 346.200 pensie de invaliditate grad III, 579.800 pensie de urmaş şi 700 ajutor social.Pensia media lunară de asigurări sociale de stat era în februarie de 845 lei, iar cea pentru agricultori de 342 lei. Capital
Noua Lege a insolvenței a fost votată: În țara falimentelor, problemele noi le completează pe cele vechi. Proiectul de lege privind procedurile de prevenire a insolvenţei şi de insolvenţă a fost adoptat marţi de plenul Camerei Deputaţilor cu 212 voturi “pentru”, 111 “împotrivă” şi 8 abţineri. Camera este for decizional, astfel că România are mult așteptata nouă lege a insolvenței.Noua lege, spun practicieni în insolvenţă consultaţi de cursdeguvernare.ro, are cel puţin două probleme: dispare noţiunea de bancrută; numirea administratorului judiciar este lăsată la dispoziţia debitorului.Faţă de legea în vigoare (legea 85/2006), unde se situau pe locul 4, creanţele bugetare retrogradează pe locul 5 în lista priorităţilor de recuperare.Pentru firmele în dificultate, o veste bună: planul de reorganizare se poate întinde pe durata a 3 ani.Reprezentanţii Opoziţiei- PNL şi PDL, care au anunţat că vor contesta legea la Curtea Constituţională, au părăsit sala în momentul votului, însoţiţi de reprezentanţi ai PPDD, acuzând un abuz al Puterii care nu a lăsat timpul necesar pentru studierea unei legi atât de importante şi nici nu au permis modificări în plen. Camera Deputaţilor este for decizional, deci legea va intra în vigoare, în lipsa unei prevederi explicite în textul aprobat marţi, după publicarea în Monitorul Oficial. Integral la Curs de Guvernare
E. Hurezeanu: V. Ponta se mută la Ministerul Apărării. Unde se mută românii când sunt amenințați de sărăcie? Decizia premierului Victor Ponta de a-și muta biroul în sediul Ministerului Apărării – criticată vehement de președinte – nu este văzută cu ochi buni nici de jurnalistul Emil Hurezeanu. „Răspunsul lui Victor Ponta e să se mute de la Guvern la Ministerul Apărării. S-au întrebat mulți alții în această seară: unde ne mutăm noi într-o astfel de situație, noi în ce buncăr ne mutăm?”, a declarat Emil Hurezeanu, la Digi24. „Unde se mută românii când sunt amenințați de foame, de sărăcie, de lipsă de perspectivă socială? Noi în ce buncăre ne mutăm? În ce munți ne adăpostim, în ce peșteră?”, a adăugat jurnalistul. Premierul a cedat nervos a apreciat, marți, președintele Traian Băsescu. „I se pare că numai armata îl mai poate apăra de furia baronilor. Eu nu sunt furios pe el. Sunt la stadiul în care îl compătimesc. Soluția de a se ascunde într-un buncăr la Ministerul Apărării arată că premierul și-a pierdut controlul, nu mai deosebește instituțiile și arată că este laș”, a adăugat Traian Băsescu.Premierul Victor Ponta a anunțat, luni seară, şi-a mutat biroul în sediul Ministerului Apărării Naţionale.Şeful Executivului susţine că a luat această decizie după episodul suspiciunilor legate de implicarea sa în dosarul în care este arestat preşedintele Consiliului Judeţean Mehedinţi Adrian Duicu. Digi24
Dosarul ICA. De frica pușcăriei, Voiculescu renunță la „prăpastia” din Băneasa, după ce a câștigat milioane de euro. Condamnat la cinci ani de închisoare, mogulul ar renunța la ICA dacă i se anulează prejudiciul de 60 milioane de euro. Prin avocați, Dan Voiculescu a mai câștigat două săptămâni înainte de a fi judecat în procesul în care este acuzat de privatizarea frauduloasă a Institutului de Cercetări Alimentare (ICA). „Un avocat, nu ştiu al cui, a ridicat problema anulării privatizării, care înseamnă ca ei să-şi ia terenul şi clădirile alea superbe şi să le vândă cu 60 de milioane, cât cred că valorează, iar eu să-mi recuperez toţi banii pe care i-am băgat în ICA. Vă asigur că este o sumă foarte mare. Aş prefera să se ia această decizie”, a spus fondatorul Partidului Conservator, Dan Voiculescu, la ieşirea din sediul Curţii de Apel Bucureşti. Preț de garsonieră. Amintim că Dan Voiculescu a cumpărat, în 2003, institutul cu aproximativ 100.000 de euro: 3,5 hectare în Băneasa, plus o serie de clădiri. O parte din ele au fost dărâmate și a fost construit „turnul Antenelor”. La început, a închiriat o parte din clădire către Romtelecom. Timp de trei ani, societatea privată i-a plătit lui Voiculescu o chirie de 1,2 milioane de euro anual. Apoi, Voiculescu a primit bani din chirie şi de la Grivco. În prezent, spaţiul este ocupat de Trustul Intact. Integral aduce EVZ
UDMR tace şi face: steagul secuiesc devine legal în România. Vicepremierii Dragnea şi Kelemen au bătut palma. Liderii PSD şi cei ai UDMR au convenit ca legea steagurilor, parte a acordului parlamentar semnat înaintea învestirii în Parlament a guvernului Ponta 3, să fie adoptată în Parlament, în acest sens udemeriştii urmând să depună un proiect legislativ. Informaţia a fost confirmată pentru Gândul de vicepremierii Kelemen Hunor şi Liviu Dragnea. Deputatul UDMR, Marton Arpad, susţine că în problema steagului secuiesc se face din ţânţar armăsar, dar că această lege va face referire la steagurile arborate de unităţile administrativ teritoriale. Cu toate acestea, el vorbeşte despre un vid legislativ şi o interpretare eronată a problemei Steagurilor de către unii prefecţi şi instanţe. Potrivit acestuia, legea va intra în vigoare în acest an sau la începutul anului viitor. Coaliţia de guvernare a decis în şedinţa de săptămâna trecută ca „legea steagurilor”, cea care va permite autorităţilor locale să arboreze steaguri judeţene şi regionale pe instituţiile publice, să fie adoptată în Parlament, în acest sens urmând să fie depus un proiect legislativ de către UDMR. Vicepremierii Kelemen Hunor şi Liviu Dragnea au confirmat pentru gândul această înţelegere între partenerii de guvernare, primul precizând că proiectul legislativ va fi depus săptămâna aceasta în Parlament. Înaintea intrării UDMR la guvernare, prefecţii din Harghita şi Covasna au acţionat în instanţă mai multe primării pentru că au arborat steagul secuiesc la anumite manifestări, unele procese fiind deja câştigate de prefecturi. „Am discutat despre legea steagurilor, urmează să fie depus un proiect legislativ în acest sens”, a declarat pentru gândul vicepremierul Liviu Dragnea. Aduce integral Gandul.
Documentele ICE Dunarea: Cum a intrat Securitatea lui Ceausescu in afacerea IKEA. Rolul actualului presedinte executiv al FC Dinamo, Constantin Anghelache, in Operatiunea “Scandinavica”. Compania suedeza IKEA facea afaceri cu statul roman comunist, implicand inclusiv operatiuni confidentiale de suprafacturare in care a intrat si Securitatea lui Ceausescu, potrivit documentelor Intreprinderii de Comert Exterior (ICE) Dunarea, consultate de HotNews.ro la Consiliul National pentru Studierea Arhivelor Securitatii (CNSAS). Din dosarele fostei Securitati reiese ca in anii ’80, la un moment dat, seful spionajului, generalul Aristotel Stamatoiu, a dispus trimiterea unei sume de bani intr-un cont al IKEA de la Banca de Comert Exterior a Germaniei de Est. Operatiunea, cu numele de cod “Scandinavica”, era coordonata de maiorul de securitate Constantin Anghelache, actualul presedinte executiv al FC Dinamo Bucuresti. “Cei care vorbesc despre trecut spun povesti, cei care vorbesc despre maine viseaza, cei care fac ce trebuie azi sunt realisti. Eu fac ce trebuie azi, sunt un om realist”, a declarat Anghelache, pentru HotNews.ro . Dupa ce a fost acuzata ca s-a folosit de munca prizonierilor militiei secrete est-germane Stasi, pentru a scadea costurile de fabricare a mobilei, ies la iveala informatii conform carora IKEA a fost implicata si in afaceri in care a intrat Securitatea regimului comunist din Romania anilor ’80. Potrivit inscrisurilor care au fost pastrate timp de aproape 30 de ani la Securitate si in arhiva Serviciului de Informatii Externe, compania suedeza a fost implicata in operatiunea “Scandinavica”, de aport valutar special, realizata de Intreprinderea de Comert Exterior (ICE) Dunarea, firma Securitatii ceausiste, la care angajati erau ofiteri de securitate. Integral aduce Hotnews
43 de modificări importante la Codurile Penale. CSM a trimis Parlamentului amendamente privind îmbunătățirea legislației în domeniul penal. Prevederile din noile Coduri au stârnit multe controverse după intrarea lor în vigoare, pe 1 februarie. Procedura prin care se diminuează pedeapsa unei persoane care își recunoaște vinovăția s-ar putea aplica inclusiv celor care au comis infracțiuni mai grave, care se pedepsesc cu până la 15 ani de închisoare, potrivit unei propuneri a Consiliului Superior al Magistraturii (CSM). Instituția a transmis Parlamentului 43 de amendamente prin care sunt aduse modificări noilor Coduri penal şi de procedură penală, potrivit Mediafax. În prezent, infracțiunile care se încadrează la acest capitol sunt cele pentru care sunt prevăzute pedepse de până la 7 ani de închisoare. Modificarea în sus a limitelor ar contribui la rezolvarea mai rapidă a unor dosare penale, dar şi la evitarea cheltuielilor pe care le-ar presupune parcurgerea procedurilor în cameră preliminară şi la judecare. O altă propunere importantă a CSM se referă la introducerea unei circumstanţe agravante în cazul infracţiunilor de patrimoniu, mai precis în cazurile grave de furt sau tâlhărie. Dacă va fi acceptată de Parlament, judecătorul va putea să majoreze pedeapsa cu jumătate din maximul sentinței dacă, de exemplu, se fură o sumă consistentă de bani. În prezent, Codul Penal și cel de Procedură Penală nu fac diferenţa între un furt de 50 de lei şi unul de 50 de milioane de euro. O a treia propunere se referă la obligativitatea ca instanța de apel să dispună readministrarea probelor în cazul în care prima instanță a dispus achitarea unei persoane, iar cea de a doua condamnarea acesteia. În reglementarea actuală, dacă un inculpat a fost achitat în prima instanţă, iar în a doua instanţă (în apel) este condamnat, acesta poate fi condamnat fără să fie readministrate probele care au stat la baza achitării iniţiale. Membrii CSM au propus această soluţie întrucât Curtea Europeană a Drepturilor Omului (CEDO) a stabilit că România a încălcat dispoziţiile unui proces echitabil. Integral aduce Romanial Libera
DEZASTRU: Cum arată economia din Botoşani, „fabrica“ Armani şi Zara, judeţul unde cel mai mare angajator este spitalul şi doar două companii au afaceri de peste 200 mil. Lei. Doar unu din opt locuitori din judeţul Botoşani are un loc de muncă, în timp ce numărul pensionarilor este cu 50% mai mare decât al salariaţilor într-un judeţ în care cifra de afaceri totală a companiilor a fost de numai 1,1 mld. euro în 2012, cât face reţeaua de hipermarketuri Carrefour. Investiţiile străine pot fi numărate pe degete, iar datele oficiale arată că în judeţul Botoşani doar două companii – Elsaco (Valeriu Iftimie, Doru Popa, Petru Parfenov şi Ovidiu Jitaru) şi Rolana Tex (grupul italian Filivivi) – au avut în 2012 o cifră de afaceri mai mare de 200 mil. lei. „Situaţia nu este aşa cum pare din indicatorii economici pentru că în Botoşani vin bani din afară, de la românii din Italia şi Spania. Există consum în judeţ, hipermarketurile continuă dezvoltarea. Sunt discuţii cu un lanţ de magazine pentru o nouă unitate în municipiul Botoşani, iar reprezentanţii companiei ne-au spus că încasările lor au depăşit aşteptările“, a spus Ovidiu Portariuc, primarul de 36 de ani al municipiului Botoşani, oraş în care există în prezent magazine Lidl, Kaufland şi Carrefour. Primarul estimează că în jur de 30.000 de botoşăneni sunt plecaţi la muncă în Italia şi Franţa, dar spune că nu are date exacte, însă nivelul redus al şomajului în judeţ (sub 5,5%) poate fi pus şi pe seama locuitorilor care au ales să părăsească ţara şi să-şi întreţină familiile cu bani câştigaţi în străinătate. „Pentru Botoşani imaginea unui judeţ sărac s-ar putea să fie înşelătoare pentru că acolo există potenţial de creştere, doar că în prezent cetăţenii muncesc pentru propria subzistenţă, iar activităţile lor nu intră în radarul economic pentru că nu sunt interesaţi de zona comercială. Cu toate acestea, locuitorii de acolo nu sunt săraci şi nu cred că putem compara Botoşaniul cu Teleormanul de exemplu, care este într-adevăr un judeţ sărac“, explică Adrian Moraru, directorul general adjunct al Institutului pentru Politici Publice. Datele de la Registrul Comerţului arată că în judeţ sunt în jur de 4.600 de companii care au realizat în 2012 un profit cumulat de 40 mil. lei (aproape 10 mil. euro), iar investitorii străini au mai puţin de 3.000 de angajaţi. Integral aduce ZF
54 Raspunsuri la Revista presei – 16 aprilie / Ponta în buncăr, Dragnea redefineşte statul naţional!
Sare'n Ochi16/04/2014 at 08:37
theophyle16/04/2014 at 08:41
Sare'n Ochi16/04/2014 at 08:45
theophyle16/04/2014 at 08:48
si inca cum 🙂
intamplator16/04/2014 at 09:05
“premierul plastilina”- (sursa mru/adevarul)
i se potriveste perfect
theophyle16/04/2014 at 09:08
da este omul din plastelina 🙁
depemures16/04/2014 at 09:17
Ciorbea va putea fi impiedicat ocupe functia de Avocat al Poporului ? Conform legii , ar trebui sa fie neangajat politic,nu ? Si daca baricadatul stia acest lucru ,(pentru ca nu sunt convins ca stie ) o face doar pentru a radicaliza antibasistii ?
theophyle16/04/2014 at 09:22
cred ca se poate face ceva la CCR, o sa vina @cetatean si o sa ne lamureasca!
Cetatean16/04/2014 at 09:20
Botosaniul: condus de Ovidiu Portariuc, primar tanar de la PSD.
Ovidiu Portariuc, agricultor de succes, care detine celebra firma firma de culturi ecologice Multiagra Vlasinesti, pusa pe picioare de tatal sau, agronom cu cap si daruire. Firma a facut obiectul si a unui reportaj Hotnews, in 2011: http://www.botosaneanul.ro/stiri/televiziune-rang-european-reportaj-cu-portariuc-la-vlasines/
Portariuc jr i-a urmat la conducerea firmei lui Portariuc Sr, care a stat departe de politica, ocupandu-se cu arendarea terenurilor si cultivarea lor la scara occidentala. Numai ca feciorul a primit o oferta din partea PSD si s-a bagat in politica.
Zona Vlasinesti-Miron-Costin-saveni, unde Portariuc are arendate peste 1400 de Ha, e o zona cu oameni saraci, care vindeau terenurile si cu 500 de euro hectarul. Portariuc a profitat nu doar sa arendeze, ci sa si cumpere teren in anii 2000-2012.
Intre timp insa, odata cu intrarea lui Portariuc jr in politia, afacerile, pana atunci curate, au inceput sa fie murdare:
“Afacerea agricola a familiei primarului Ovidiu Protariuc este anchetata de DNA. Si asta dupa ce firma la care este actionar si seful de la Primarie ar fi cerut de la stat subventie pentru o suprafata de teren care nu ii apartine. Procurorii au cerut deja dosarele de la APIA, iar societatile familiei Portariuc nu au mai primit subventie in acest an. Primarul Ovidiu Portariuc, este actionar la societatea tatalui sau Multiagra SRL. Societatatea a ajuns in atentia DNA dupa ce ar fi incasat fraudulos bani de la stat. Dosarul numarul 98/P/ 2010 de la DNA, Biroul Teritorial Suceava ancheteaza pe administratorul SC Multiagra SRL Vlasinesti dupa ce a solicitat subventie, in urma supradeclararii de terenuri in detrimentul societatii comerciale Rural Moldova SRL Prahova,careia i-ar apartine suprafetele de teren respective. sursa:DNA Surse neoficiale din cadrul APIA sustin ca s- ar fi facut chiar presiuni asupra functionarilor institutiei pentru a aproba subventia. Angajatii au refuzat sa incalce legea, iar pe fir au intrat procurorii DNA. Ei au solicitat toate datele in acest caz de la APIA”.
Si uite asa o afacere de succes si un om decent s-au compromis prin intrarea in politica. Iar cei din Botosani sunt si mai pesedisti.
theophyle16/04/2014 at 09:24
se poate face ceva juridic legat de canalia numita Ciorbea!
Cetatean16/04/2014 at 09:34
Nu prea se poate face. Se poate cel mult sesiza CCR, cum ca numirea nu respecta conditiile legii (exact ca in cazul lui Alistar, numit la CSM fara respectarea conditiilor legale).
Legea 35/1997:
Cum are Ciorbea “inalta competenta profesionala”?
Are Ciorbea 18 ani vecchime in activitatea juridica (macar avocat recunoscut intr-un barou)?
Nu cred ca la CCR exista mari sanse, totul depinde de intrebarea: numirea lui Ciorbea incalca valori, principii si norme constitutionale?
Si daca da, poate CCR sa caseze Hotararea de numire pe motiv ca macar o conditie legala nu e indeplinita (cea legata de inalta competenta profesionala si/sau cea de vechime)?
Cetatean16/04/2014 at 09:48
INtelegere intre PSD si PDL pentru salvarea grupului lui Voiculescu:
http://www.stiripesurse.ro/surse-intelegere-secreta-intre-psd-si-pdl/
Luni, în Biroul Permanent Național al PDL, se luase decizia ca senatorii democrat-liberali să meargă în Biroul Permanent al Senatului, unde urmau să ceară rezolvarea de urgență a problemei grupului Partidului Conservator din Senat. Aceștia urmau să ceară desființarea grupului PC, din cauza unei probleme mai vechi legate de numărul insuficient de senatori pe care aceștia îl au.
Aceasta a fost decizia luată la partid, dar în Parlament lucrurile s-au schimbat. Explicația oficială a liderului senatorilor PDL, Dumitru Oprea, a fost că ne aflăm în Săptămâna Mare și n-a mai vrut să provoace valuri și scandal.
”Li s-a reamintit, subtil, celor din PDL că și ei au mai obținut anumite avantaje la Senat prin bunăvoința noastră, chiar dacă regulamentar nu prea le meritau și ar fi fost păcat să stricăm o relație pentru atâta lucru”, ne-au spus surse din PSD.
theophyle16/04/2014 at 10:10
ce canalii ticaloase!
DanSu16/04/2014 at 09:48
Pot sa-l inteleg pe Basescu, in fond grobianismul lui, provine din frustrare, dar nu insemna ca mitocani o si pot accepta.
Nu insemna ca nu are dreptate pe fond si nici ca grobianismul unuia scuza grobianismul celuilalt.
Momentan, la porcarii scorul desi aparent apropiat (2 grabianisme (Firea+Ponta) contra unu (dar mai consistent).
De departe insa e discutia pe fond. O comisie parlamenteaza care face abuz institutional depaseste absolut orice limite – si nu e vorba de limitele bunului simt ci de cea a drepturilor funndamentale.
Cat despre refugierea lui Ponta pe culoarele cazarmii ministerului apararii depaseste absolut orice norma/cutuma sociala/diplomatica/politica si trece serios in registrul psihanalizabil.
A ratat absolut tot ce a intreprins, a ramas doar cu o biata semi-paranoia.
Ponta nu este intreg, el este o jumatate. Un semi-dictator, semi-paranoic, semi-doct, semi-lider, dispretuit inclusiv de proprii lui oameni.
Explicatia lui Basescu (dincolo de marlanie) este credibila: s-a refugiat de frica propriilor baroni..
Oricum, specatacolul de ieri, oferit de cei doi “mari” oameni de stat a fost cea mai jalnica prestatie, daca nu din alt punct de vedere, macar a bunului simt…
theophyle16/04/2014 at 10:11
da cuvantul cheie este – JALNIC!
depemures16/04/2014 at 10:04
Reprezentantul ambasadei SUA , in vizita neoficiala la guvern !! 😀 😀
Cedric16/04/2014 at 10:06
la guvern sau la MAPN??
depemures16/04/2014 at 10:07
guvern , cred ca-l ajuta pe vvp la mutat 🙂
theophyle16/04/2014 at 10:12
cred ca la guvern!
mar16/04/2014 at 10:26
mai rezistati/mai avem resurse sa rezistam 🙁
theophyle16/04/2014 at 10:31
trebuie! Alternativa este sa ne facem bagajele.
Sare'n Ochi16/04/2014 at 10:33
Daca presedintele Traian Basescu a amenintat-o si santajat-o prin declaratia facuta pe Gabriela Vranceanu Firea Pandele, atunci aceste declaratii ce sunt?
Victor Viorel Ponta: “Băsescu îşi joacă viaţa şi libertatea”,
Mădălin Voicu: “Băsescu ar trebui să-şi dea demisia ca să nu iasă cu picioarele înainte din politică. Ăsta e un mod mai clar de a explica oamenilor ce trebuie să se întâmple”,
Alexandru Athanasiu: “Dacă va continua să se agaţe de putere, Băsescu va avea parte de un sfârşit tragic”.
Nu cumva amenintari cu moartea la adresa sefului statului? Procuratura ce-a pazit?
Unde este masura si ce anume masoara distanta dintre bun simt si mitocanie? Sa fie aceasta frustrarea?
theophyle16/04/2014 at 10:40
astia trebuie tratati ca grup infractional organizat. Cu toate astea limbajul corifeilor a fost execrabil. Din nefericire Basescu a prejudiciat eforturile justitie prin aluziile la pasibile cazuri care nu au intrat pe rol. Sare, Gabi Bejan il uraste pe Ponta la fel ca noi toti, vezi –
http://www.romanialibera.ro/opinii/editorial/basescu-incepe-sa-fie-periculos-pentru-justitie-332274
mar16/04/2014 at 10:50
nu cred ca este vorba de ura, cu scuze ca te contrazic. Este vorba de scarba, dispret fata de un personaj cu o lipsa totala de bun simtz, cu serioase probleme la manasrda, iresponsabil, infantil si care este papusa perfecta in mana sforarilor care au preluat puterea dupa 90, de fapt in mana generatie din spatele celei existente inainte de 1989. Cei care l-au propulsat au stiut bine dpdv psihologic pe cine sustin.
Sare'n Ochi16/04/2014 at 13:32
Basescu trebuia sa-si tina gura. dar m-as fi mirat la un scorpion sa nu-si vare acul in cap.
Sare'n Ochi16/04/2014 at 13:33
iar mitocania este mitocanie oricum ai lua-o. numai ca la mitocanie, numai cu mitocanie se poate raspunde.
(din pacate)
Cedric16/04/2014 at 10:57
Excelent articolul lui Bejan! Orice om cu cap judeca la fel.
Asistam la un spectacol de mahala, intre doua tzatze care isi striga, peste strada, ca sa auda lumea, fel de fel de mascari.
Se pare ca A3 si-a lasat urme asupra tuturor. Ce sa mai zicem de prostime?
As vrea sa se duca dracului toti, sa vina niste oameni educati care ne respecta.
Cedric16/04/2014 at 11:35
Asta-i buna! Hai ca-mi place:
http://www.b1.ro/stiri/eveniment/botez-achitat-cu-bani-fal-i-la-restaurantul-lui-adrian-duicu-poli-i-tii-au-deschis-o-ancheta-80531.html
Oamenii au vazut cu cine au de-a face si i-au platit pe masura.
observator 216/04/2014 at 11:43
ILEGAL şi IMORAL: PSD Cluj, campanie electorală în BISERICĂ. GALERIE FOTO
Îmbrăcaţi în straie populare, vicepreşedintele Consiliului Judeţean Cluj, Ioan Oleleu şi senatorul PSD de Cluj, Alexandru Cordoş au furat startul campaniei electorale şi au colindat în lung şi în lat bisericile din judeţul Cluj. Au participat la slujbe religioase, iar la finalul fiecărei slujbe, în faţa bisericii le-au dăruit enoriaşilor icoane şi drapele tricolore. Ultima acţiune de acest gen a avut loc în acest weeekend la Biserica „Învierea Domnului” din Turda.
http://www.monitorulcj.ro/politica-administratie/35612-ilegal-si-imoral-psd-cluj-campanie-electorala-in-biserica-galerie-foto#sthash.U9CqXTxp.B7xT8Rxj.dpuf
brindusa frunza16/04/2014 at 11:53
Buna ziua si o zi buna tuturor!
Aceeasi opinie, mar, o impartasesc si eu! Si altii au aceeasi opinie, argumentand-o!http://voxpublica.realitatea.net/politica-societate/cat-e-adevar-si-cat-e-minciuna-in-injuraturile-zilnice-si-galagioase-dintre-traian-basescu-si-victor-ponta-105142.html
Cum poate fi tradusa fraza: ” Nu rupem acordul pentru limbajul public!”
“Limbajul” public sau Mahala Band, nu stiu ar putea fi numit, denota un proFUND “respect” pentru radicalizarea electoratului pro- personagii aparent aflate in coabitare contondenta, restul “boborului” luati un emetiral si stati acasa!:)Intuiesc ca acest posibil “master-plan” al cuplului de comici al ecranelor A3 si B1 poate fi ecranat de programe serioase si dezbateri TV neumbrite de trompetisti tocmiti sau platiti, ori moderatori carora le place mai mult sa se auda vorbind decat sa gestioneze un talk show! Dar nu ma intreb retoric : electoratul a priceput schema TIP FNI? :)E o sansa pentru cei ce pot si se pricep ca pot face un alt tip de politica sa convinga electoratul ca trebuie o noua clasa politica- lucru admis si de presedintele Basescu- (si nu resapata, imbalsamata in noi forme de prezentare de la blue denim pana la Rosu de Congo).
depemures16/04/2014 at 12:12
dormiti linistiti,PSD lucreaza pentru noi :http://www.gandul.info/politica/udmr-tace-si-face-steagul-secuiesc-devine-legal-in-romania-vicepremierii-dragnea-si-kelemen-au-batut-palma-12466719
depemures16/04/2014 at 12:13
Scuze,va rog scoateti linkul .Multumesc
mac gregor16/04/2014 at 12:24
Ii sugerez lui Ponta sa se refugieze in cosul de gunoi. Numai acolo scapa!
arrletty16/04/2014 at 15:48
brindusa frunza16/04/2014 at 12:25
De pe Mures- e o continuare a Ordinului 126/17.06.2011!
http://www.exclusivnews.ro/stiri/stiri-nationale/steagul-ungariei-pe-sigla-inspectoratului-jude%C8%9Bean-de-poli%C8%9Bie-covasna.html
Cedric16/04/2014 at 13:03
Sinistra “adunatura”: Ponta , Firea si Bolcas! Mai lipsesc vreo cativa, dar probabil lucreaza din umbra.
Luminita16/04/2014 at 13:27
“Gingasa” doamna care lacrimeaza ofensata pe treptele Parchetului stie cate ceva despre ” amenintare si santaj”, le-a probat pe amandoua cu brio pe spinarea unui membru CNA care a avut indrazneala de a solicita amendarea ei pentru limbaj licentios si delatiune in detrimentul unui invitat.
Un fragment dintr-o emisiune din 9 decembrie 2009, în care Gabriela Firea l-a avut invitat pe Vadim Tudor.
Vranceanu Firea Gabriela: Am luat o amendă de la CNA din cauza asta. Mă aştept la una si saptămana asta.
Vadim Tudor Corneliu: Cine-i CNA-ul asta, e Dumnezeu pe pământ? Cine-i Narcisa Iorga asta de terorizează presa? Ca acum mă ocup de ea.
Vranceanu Firea Gabriela: Se va dovedi cine este. Eu îi transmit doar că dacă mai îndrăzneşte să pronunţe numele meu în anumite contexte peiorative şi să facă aprecieri la persoana mea voi spune şi eu pe post cu martori cum era scoasă din toaleta Jurnalului National când lucra acolo (…)
Vadim Tudor Corneliu: Dar cum trăia cu soldaţii sârbi în Kosovo? Când făcea pe corespondenta în Kosovo.
Vranceanu Firea Gabriela: Voi veni şi eu şi voi spune ceea ce ştiu şi nu cred că-i va fi foarte moale. Că se plângea că are copil şi că-i pare rău să afle despre ea anumite lucruri.
Vadim Tudor Corneliu: Cu cine a făcut copilul ăla?
Vranceanu Firea Gabriela: Eu nu spun deocamdată nimic. Dacă mai îndrăzneşte… Va regreta toate aceste amenzi pe care le propune şi le provoacă. Toate aceste amenzi (…). Pentru că doamna Iorga nu are alta ocupaţie (…). Eu atât o avertizez că ar fi bine să se abţină (…)”.
N.B. Imi mai amintesc si declaratia rituasa a acestei “profesioniste” intr-ale jurnalismului vis a vis de catre un invitat in emisiunea ei ” Inteleg ca inainte sa intri in platou ai fost la W.C. sa mananci ceva”
Cedric16/04/2014 at 13:32
Oribil! Daca asta e considerat jurnalism, sa nu ne mai miram de atmosfera din tara.
Luminita16/04/2014 at 13:43
oribil este si faptul ca datorita acestor specimene, ce ocupa agresiv si masiv spatiul public, decenta si profesionista productie jurnalistica nu patrunde, nu isi poate duce menirea la capat, educarea spiritului si mintii romanesti. Consumatorul media, inecat in vulg, mistificare si analfabetism ori sfarseste in a le semana, ori se indeparteaza oripilat. Doar aceea categorie deprinsa a se informa si a comunica on line poate beneficia, de exemplu, de minunatele si educativele “productii” ale colegilor nostri de pe Politeia si nu numai, sa ne consideram norocosi
depemures16/04/2014 at 13:40
Pe unde s-a pitit vvp ??? I-o fi tras un “sut” in oo , d-l Duane Butcher ( thank you sir ) si sta “flexat” 😀
Luminita16/04/2014 at 13:45
chiar doream sa stiu de la voi (nu am urmarit stirile TV in ultimele ore) ce declaratii s-au facut dupa intalnire, adicatele ce a cautat nenea americanu la guvern ?
Cedric16/04/2014 at 14:22
Nu s-a facut nici o declaratie. Cred ca nu poate fi facuta publica “papara” pe care a inghitit-o Ponta.
brindusa frunza16/04/2014 at 13:52
Si Gabrielei Firea ii place brandul! A aparut si “eliberatorul” de vorbe multicolorate Tri(ne)Vadimu _baiat uitil si acesta_ si gata-i fandaxia cu “doamna” Firea!:), veche partenera de “dialog” al D-nului Boureanu! 😛
Cedric16/04/2014 at 14:28
E grav:
http://www.mediafax.ro/externe/transnistria-cere-rusiei-recunoasterea-independentei-si-alipirea-la-rusia-12474515
http://www.mediafax.ro/externe/nato-consolideaza-apararea-aeriana-maritima-si-terestra-in-europa-de-est-12474753
Si ai nostri se tin de prostii!
Luminita16/04/2014 at 14:40
era de asteptat, ramane de vazut cum isi joaca Putin cartea, ramane focusat pe estul Ucrainei utilizand toate “armele” din dotare pe tabla de sah a razboiului rece cu Occidentul sau pluseaza deschizand un nou front in Transnistria. Din cate stiu comunistii transnistreni au mai facut o cerere catre maica Rusia acum ceva vreme dar au fost pasati (cel putin public la nivelul declaratiilor diplomatice). Este posibil si ca aceasta noua miscare sa fi fost dictata de Putin in cadrul actualei partide de sah cu titlul de presiune-admonestrare
Cedric16/04/2014 at 14:44
Acum cred ca e mai serioasa actiunea:s-a votat in “Sovietul Suprem” !
tiberiu200916/04/2014 at 14:49
Eu cred ca actualul guvern al Romaniei este filorus. Nu in declaratii (inca) dar cred ca in subteran asa este.
Si nu exclud ca mutarea premierului la Ministerul Apararii sa fie facuta la ordin.
theophyle16/04/2014 at 15:23
PSD-ul nu a fost filo-rus niciodata, inca de pe timpurile lui Ilici 😆
papiciulo16/04/2014 at 15:09
Dupa cate se pare trebuie sa ne resemnam ca o sa-i avem vecini directi pe rusii belicosi.Ucraineenii sant pierduti , nu sant lasati sau nu sant in stare sa actioneze, ajutati nici atat .Sa zica mersi daca raman cu Kievul.Si noi daca vom putea salva R.Moldova fara sigur Transnistria si eventual Gagauzia.
Nu stiu de ce cred eu ca impartelile sant deja facute.
theophyle16/04/2014 at 15:24
pentru interesati – Ştiri Externe: 16 aprilie 2014 / Rusia se războieste, China face bani!
brindusa frunza16/04/2014 at 16:21
“Un candidat PSD cu acte în regulă este singura formulă pentru a asigura victoria în noiembrie”???
Sa inteleg ca Ponta nu mai are actele in regula? 🙂
“Ctrl+ C” , Domnul Geoana cati mai au actele in regula? E furtuna pe mare si porturile sunt inchise (ce ceata deasa!)
http://www.rfi.ro/stiri-politica-49129-geoana-un-candidat-psd-acte-regula-e-singura-formula-castiga-prezidentialele
mayausa16/04/2014 at 16:30
Theo, astazi nu este miercuri? “Bună dimineata intr-o zi de marti. “, nu de alta, dar la mine miercurea e zi de salariu 🙂 🙂
theophyle16/04/2014 at 16:35
sarut mana si multumesc,
oboseala si lehamite 🙁
theophyle16/04/2014 at 16:36
postari noi: Constantin Tănase, ruşii şi invazia!
Ştiri Externe: 16 aprilie 2014 / Rusia se războieste, China face bani!
« Ştiri Externe: 16 aprilie 2014 / Rusia se războieste, China face bani!
Criza din Ucraina: 16 aprilie 2014 / Lupte grele în estul Ucrainei »

References: CSM 
 CSM 
 CSM 
 CSM 
 CCR 
 CCR